Pasau perfecto composau d'indicativo en francés

O pasau perfecto composau en francés (passé composé) equivale en orichen a lo pasau perfecto composau en aragonés y amés de tener as mesmas funcions orichinals ha preso todas as funcions d'o pasau perfecto simple d'o francés. As suyas formas son:

 Persona Chanter Equivalencia en aragonés: Cantar 1ª Sing. J'ai chanté Yo he cantau 2ª Sing. Tu as chanté Tu has cantau 3ª Sing. Il a chanté, elle a chanté Él ha cantau, ella ha cantau 1ª Plur. Nous avons chanté Nusatros hemos cantau 2ª Plur. Vous avez chanté Vusatros hez cantau 3ª Plur. Ils ont chanté, elles ont chanté Él(o)s han cantau, ellas han cantau

 Pasau perfecto composau d'indicativo con auxiliar être 
Os naître ("naixer") y mourir ("morir"), os verbos de movimiento y os verbos pronominals se conchugan con o verbo auxiliar être ("ser-estar"), y presentan un participio pasau en concordancia gramatical con o subchecto.

 Persona Aller 1ª Sing. Je suis allé, je suis allée 2ª Sing. Tu es allé, tu es allée 3ª Sing. Il est allé, elle est allée 1ª Plur. Nous sommes allés, nous sommes allées 2ª Plur. Vous êtes allés, vous êtes allées 3ª Plur. Ils sont allés, elles sont allées

 Uso 
Por indicar accions pasadas y rematadas se puet trobar a sobén con hier ("ahier"), la semaine dernière, le mois dernièr u l'année dernière.

O pasau perfecto composau se fa servir pa indicar cambios en o pasau u una succesión de cambios y escaicimientos. Os adverbios u expresions como brusquement, soudain, soudainement u tout à coup pueden acompanyar un pasau perfecto composau Patrick Guédon, Sylvie Poisson-Quinton: La grammaire du français. Editions Maison des Langues, 2016. pp 38-39..

O pasau perfecto resume l'acción que s'ha produciu, a diferencia d'o pasau imperfecto d'indicativo, que la describe. A diferencia d'o pasau imperfecto imperfecto d'indicativo, indica una durada definida (con encomenzamiento y fin), y se puede fer servir con expresions que indiquen intervalos como de....à ("dende...dica"), entre....et ("entre...y"). Tamién puet acompanyar a parolas que indican duradas como pendant+expresión de tiempo (pendant dix ans).

 Referencias 

 Bibliografía 
 Gramática francesa. Larousse Editorial, S.A, 2000.
 Ludivine Glaud, Yves Loiseau, Elise Merlet: Grammaire essentielle du françáis. B1. Les Éditions Didier, 2015.

 Se veiga tamién 
Pasau perfecto composau d'indicativo.

Categoría:Tiempos verbals en francés